Peru Abarrategi

Peru Abarrategi Sarrionaindia (Aramaio, Araba, 1997) euskal filologo, bigarren hezkuntzako irakasle eta bertsolaria da. 2022an Arabako Bertsolari Txapelketa irabazi zuen.. Bertsolari izateaz gain gai-jartzaile eta irakasle ere aritzen da Arabako Bertsozale Elkartean. Martin eta Sabin anaia gazteagoak ere bertsolariak dira.

Biografia

Bertsolaritza 
2008an Aramaioko Bertso-Eskolan ikasle hasi zen. Arabako Eskolartekoan garaipen ugari izan zituen, 2011 urtean txikien mailan eta 2013, 2014 eta 2015ean handien mailan. 2019an Arabako Txapelketa nagusiko finalerako sailkatu zen eta 2022an txapelduna izan zen.

2022ko txapelketa final zortzierenetatik hasi behar izan zuen. Final laurdenak eta finalerdiak pasata igaro zen Gasteizko finalera. Finalean prakak apurtu arren (esertzerakoan), Manex Agirrerekin saio parekatua izan ondoren irabazi zuen txapela.

Bestelako lanak 
Euskalgintzarako hastapenak Txirritola Ipuin Lehiaketan eman zituen. Bertsoez aparte, beste kultur eragile askotan jardun izan du Aramaion, Orixol Mendizale Elkartean eta Aramaixo Tropikala areto futbol taldean esaterako. Berbapaseko aurkezle eta finalista izateaz gain Txirritolinpiadetako partaide ere izan da.

Palmaresa 
 Arabako Bertsolari Txapelketa:
 Txapelduna (1): 2022
 Finalista (2): 2019, 2022
 Arabako Eskolarteko Bertsolari Txapelketa:
 Handien mailan (3): 2013, 2014, 2015
 Txikien mailan (1): 2011
 FAVAfutsal:
 Zilarrezko maila-txapelduna (1): 2022
 Urrezko gibela:
 Saiakera (1): 2019
 Txirritolinpiadak eta koadrilen arteko pikea:
 Parte-hartzaile (4)

Erreferentziak

Ikus, gainera 

 Txema Abarrategi
 Arabako Eskolarteko Bertsolari Txapelketa

Kanpo estekak 
  BDB Bertsolaritzaren datu-basea

Arabako bertsolariak
Aramaioarrak